CELEX ID: 32010D0781
Publication Date: 2010-12-16

Document Text:
KOMISJONI OTSUS,
16. detsember 2010,
millega muudetakse nõukogu direktiivi 92/34/EMÜ, et pikendada kolmandatest riikidest pärit viljapuude paljundusmaterjali ja puuviljade tootmiseks ettenähtud viljapuude imporditingimusi käsitleva erandi kehtivusaega
(teatavaks tehtud numbri K(2010) 9015 all)
(2010/781/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 28. aprilli 1992. aasta direktiivi 92/34/EMÜ puuviljade tootmiseks ettenähtud viljapuude paljundusmaterjali ja viljapuude turustamise kohta, (1) eriti selle artikli 16 lõike 2 teist lõiku,
ning arvestades järgmist:
(1)
Vastavalt direktiivi 92/34/EMÜ artikli 16 lõikele 1 peab komisjon otsustama, kas kolmandates riikides toodetud ning tarnija kohustuste, sordiehtsuse, omaduste, taimehaiguste, kasvusubstraadi, pakendi, kontrollimise korra ning markeerimise ja pitseerimise osas sarnaste garantiidega kaetud viljapuud ja viljapuude paljundusmaterjal on kõigis loetletud aspektides samaväärsed liidus toodetud ja kõnealuse direktiivi nõuetele ja tingimustele vastavate viljapuude ning viljapuude paljundusmaterjaliga.
(2)
Kolmandates riikides kohaldatavate tingimuste kohta kättesaadav teave ei ole veel siiski piisav, et komisjon saaks praegu mis tahes kolmanda riigi suhtes sellise otsuse vastu võtta.
(3)
Et vältida kaubandusvoogude katkemist, tuleks vastavalt direktiivi 92/34/EMÜ artikli 16 lõikele 2 lubada kolmandatest riikidest viljapuude paljundusmaterjali ja viljapuid importivatel liikmesriikidel jätkata selliste nõuete kohaldamist, mis on samaväärsed samasuguste liidu toodete suhtes kohaldatavate nõuetega.
(4)
Direktiiviga 92/34/EMÜ kõnealuse impordi suhtes kehtestatud erandi kehtivusaega tuleks seetõttu pikendada 29. septembrini 2012.
(5)
Seega tuleks direktiivi 92/34/EMÜ vastavalt muuta.
(6)
Käesoleva otsusega ettenähtud meetmed on kooskõlas puuviljade botaanilistesse perekondadesse ja liikidesse kuuluva paljundusmaterjali ja taimede alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Direktiivi 92/34/EMÜ artikli 16 lõike 2 esimeses lõigus asendatakse sõnad „31. detsembrini 2010” sõnadega „29. septembrini 2012”.
Artikkel 2
Käesolev otsus on adresseeritud liikmesriikidele.
Brüssel, 16. detsember 2010

EuroVoc Classification:
Level 1: 100147
100157
100156
Level 2: 100253
100249
100250
100196
100245
Level 3: 13
2442
2723
1115
2014
All Concepts: 1115
13
191
2409
3409